“Bonang! Dilo ka Moka ke di Dira tše Mpsha” (Kutollo 21) _ Batamela Kgauswi le Modimo
Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Dihlatse tša Jehofa
Dilo tše di Lego Gona
Dikgatišo tše di Lego Gona
“Bonang! Dilo ka Moka ke di Dira tše Mpsha”
Na o kganyoga gore wena le lapa la gago le phele bophelo bjo bobotse le bjo botelele? Na o kganyoga go phela lefaseng leo go lona bohloko, tlaišego le lehu e tlago go ba dilo tša nakong e fetilego? Lefase le bjalo ga e fo ba boikgopolelo feela. Go fapana le seo, lefase le lefsa la toko e tla ba selo sa kgonthe kgauswinyane, ka gobane ke seo Jehofa Modimo a se rerilego. Ela hloko kamoo go phethagatšwa ga morero wa gagwe go hlaloswago ka gona go Kutollo 21:3-5—Bala.
“Lehu le ka se hlwe le sa ba gona.” (Kutollo 21:4) Ke’ng seo se bakilego megokgo e mentši e sa nyakegego go feta lenaba leo e lego lehu? Jehofa o tla lokolla batho ba kwago ditlemong tša lehu. O tla dira seo bjang? Ka go fediša sebaki sa kgonthe sa lehu: sebe seo se abetšwego go Adama. (Baroma 5:12) Jehofa o tla lebiša batho bao ba kwago phethegong motheong wa sehlabelo sa topollo sa Jesu. * Ke moka lenaba la mafelelo, e lego lehu, le tla “fedišwa mafelelong.” (1 Bakorinthe 15:26) Batho ba botegago ba tla kgona go phela go ya kamoo Modimo a bego a rerile gore ba phele ka gona—ka mo go sa felego ba phetše gabotse mmeleng.
Jehofa o nyaka gore re dumele kholofetšo ya gagwe ya lefase le lefsa la toko. Ka morago ga go hlalosa ka ditšhegofatšo tšeo di tlago, Modimo o kgonthišetša kholofetšo ya gagwe ka gore: “Bonang! Dilo ka moka ke di dira tše mpsha.” Ke moka a oketša ka gore: “Mantšu a a botega e bile ke a therešo.” (Kutollo 21:5) Ke ka baka la’ng o sa ithute mo go oketšegilego mabapi le kamoo wena le baratiwa ba gago le ka bago gare ga barapedi bao ba thabilego bao ba tlago go bona dikholofetšo tša Modimo di fetoga tiragalo ya kgonthe ya letago?
^ ser. 5 Bakeng sa go ithuta mo go oketšegilego ka sehlabelo sa topollo sa Kriste, bona kgaolo 5 ya puku ya Ke Eng Seo ge e le Gabotse Beibele e se Rutago? yeo e gatišitšwego ke Dihlatse tša Jehofa.
Sehlogo sa go Latela
TABA YA LETLAKALA LA KA NTLE Ke ka Baka la Eng go Botšišwa Potšišo ye?
BATAMELA KGAUSWI LE MODIMO “Bonang! Dilo ka Moka ke di Dira tše Mpsha”
DIHLOGO TŠE DINGWE TŠA INTHANETENG
Dihlatse tša Jehofa di Hweditše Bjang Leina la Tšona?
“Dika tša Gagwe tše di sa Bonagalego di Bonwa Gabotse”